b"\n_START_ARTICLE_\nF\xc3\xa0brica la Jesusa\n_START_SECTION_\nDescripci\xc3\xb3\n_START_PARAGRAPH_\n\xc3\x89s una antiga f\xc3\xa0brica de farina, m\xc3\xa9s coneguda per la Jesusa._NEWLINE_Els tres edificis principals tenen planta rectangular._NEWLINE_L'exterior: recinte situat al costat esquerre de la carretera nacional que des de Tortosa porta cap a Gandesa, abans d'arribar al pont que travessa el canal de la dreta de l'Ebre, o sigui abans d'arribar al raval del Jes\xc3\xbas de Tortosa. Tres s\xc3\xb3n els edificis del recinte, dels quals en ressalten dos per la seva monumentalitat, car s\xc3\xb3n els m\xc3\xa9s alts i de m\xc3\xa9s grans proporcions i aquests s\xc3\xb3n els que dominen el conjunt arquitect\xc3\xb2nic. Es tracte d'edificis prism\xc3\xa0tics amb planta baixa, i tres pisos superiors amb teulada a dos vessants, sense cap element d'estructuraci\xc3\xb3 pl\xc3\xa0stica a destacar en el primer d'ells. El segon edifici presenta un interessant tractament del mur de la planta baixa amb carreus de pedra, mentre que els pis superior s'utilitza per dividir, en franges horitzontals, els diferents nivells que el conformen. Aquest disposa de finestres rectangulars que, perfectament ordenades, presenten senzills emmarcaments, i damunt una cornisa de perfil complexa.\n_START_SECTION_\nHist\xc3\xb2ria\n_START_PARAGRAPH_\nAquesta f\xc3\xa0brica de farina fou inaugurada en 1867, essent la primera f\xc3\xa0brica d'aquest tipus en funcionar a tota la comarca. Aviat es va convertir en la m\xc3\xa9s importants de la zona, i va funcionar sense interrupci\xc3\xb3 -incl\xc3\xbas durant la Guerra Civil- fins, aproximadament, l'any 1970, essent, tamb\xc3\xa9, l'\xc3\xbaltima f\xc3\xa0brica d'aquestes caracter\xc3\xadstiques en tancar les seves portes. Cal recordar que funcionava amb unes turbines mogudes per la for\xc3\xa7a de l'aigua del canal de la dreta de l'Ebre."